Уладзімір Някляеў: “Гэтая прапанова ёсць працягам таго, пра што мы дамаўляліся са Статкевічам напярэдадні Плошчы. Адна з акцыяў, якая павінна была адбыцца на Плошчы (у нечым яна і адбылася), — гэта якраз стварэнне руху “За новыя выбары без Лукашэнкі”. Павінны былі стварыць Раду і ў яе ўвайшлі б усе кандыдаты ў прэзідэнты. Тады ніхто не ведаў яшчэ, хто з іх будзе Раманчуком, а хто не будзе Раманчуком, але не толькі тыя кандыдаты, якія балатаваліся на выбарах у 2010 годзе, але і Мілінкевіч, Казулін і тыя, хто ўдзельнічаў у гэтых палітычных працэсах раней. Нейкія рысы акрэсліліся б па стварэнні гэтай Рады.